es gl es gl gl pt gl gl gl gl gl gl gl gl en es gl gl gl gl gl gl gl gl gl gl gl gl gl gl gl gl gl gl gl gl gl en pt gl pt en gl pt es gl gl gl gl pt gl pt gl gl gl gl gl gl gl pt es pt gl gl gl gl pt es gl gl pt gl pt gl gl gl gl gl gl gl gl gl pt es gl gl gl gl pt es pt gl gl gl gl gl gl gl pt es pt pt ceb gl gl gl lt gl gl fr war en de uk gl es en tr es de pt pt gl gl ca gl pt zh fr fa ca eu en ja gl fi fr gl gl it gl pt pt pt gl pt gl pt gl pt gl pt gl es en gl fr it es gl pt pt gl gl pt pt de pt gl gl it pt pt gl gl pt pt cs pt gl gl gl it pt pt gl gl pt gl gl war ca it gl gl fi en lt gl it gl es gl de gl gl gl pt
segunda-feira, 16 de agosto de 2010
Día da Galiza Mártir en Ferrol
Galiza Nova de Ferrolterra, en colaboración co Bloque Nacionalista Galego de Ferrol, levará a cabo unha homenaxe a todas as persoas asasinadas polo fascismo, coincidindo co Día da Galiza Mártir, que se celebra mañá, 17 de agosto.
O acto terá lugar no busto a Camilo Díaz Baliño, sito no Cantón de Molíns (Ferrol) ás 12.30h da mañá e contará coas intervencións de Iago Varela, Responsábel Comarcal de Galiza Nova e Xoan Xosé Pita, candidato do BNG á Alcaldía de Ferrol.
Postado por Unknown às 20:27 Nenhum comentário:
Marcadores: actos e actividades, bng, comarca
segunda-feira, 9 de agosto de 2010
Concurso Pop - Rock Galiza Nova
Galiza Nova de Narón está a organizar un concurso pop-rock para o vindeiro mes de setembro, para dar a coñecer grupos das comarcas de Ferrolterra, Eume e Ortegal.
1. A Asociación Xuvenil Galiza Nova, co fin de apoiar, promover e difundir a creación musical en lingua galega convoca un concurso musical nos ámbitos de pop-rock, que se rexerá polas bases seguintes:
2. Poderán participar todos aqueles grupos que teñan o seu local de ensaio nas comarcas de Ferrol, Eume e Ortegal e como mínimo un dos membros do grupo estea censado nalgún dos concellos que integran estas 3 comarcas:
2.1.- Ferrolterra: Ferrol, Ares, Fene, Mugardos, Neda, Narón, Valdoviño, As Somozas, Moeche, San Sadurniño, Cedeira.
2.2.- Eume: Cabanas, A Capela, Monfero, Pontedeume, As Pontes.
2.3.- Ortegal: Cariño, Cerdido, Mañón, Ortigueira.
3. Non poderán participar aqueles grupos que na actualidade teñan un contrato discográfico en vigor.
4. A media de idade das formacións terá que estar comprendida entre os 16 e 35 anos, establecéndose os 16 anos como idade mínima.
5. Os grupos deberán interpretar temas propios nun tempo comprendido entre 15 e 30 minutos.
6. Para optar ao concurso, cada grupo deberá interpretar dous temas en lingua galega, que serán o principal criterio de valoración para optar aos premios.
7. Os temas en galego deben ser remitidos por escrito ao mesmo correo que se indica posteriormente para formalizar a inscrición, cando menos tres días antes da celebración do concurso.
8. A participación está limitada a un número máximo de 20. En caso de que este número sexa superado, crearase unha lista de espera por rigorosa orde de inscrición. Se a organización o estimase oportuno, poderase modificar o nº de prazas para garantir o bo desenvolvemento do concurso.
9. A organización asume a responsabilidade da admisión dos grupos que participarán no concurso e constituirá, mesmamente, o xurado que elixirá aos gañadores.
10. O xurado estará composto por membros da entidade organizadora e persoas relacionadas co mundo da música.
11. A data de para a celebración deste concurso é o sábado 25 de setembro a partir das 18h.
12. A orde de actuación dos distintos grupos será determinada pola organización.
13. Para formalizar a inscrición cada grupo deberá completar o formulario de inscrición proporcionado pola entidade organizadora e enviado ao seguinte correo electrónico narongalizanova@gmail.com.
14. Os premios consistirán en:
a. 1º clasificado: 1000 €. e a gravación dun videoclip.
b. 2º clasificado: 600 €
c. 3º clasificado: 400 €.
15. O xurado poderá declarar deserto calquera dos premios se o estimase oportuno.
16. O fallo do xurado será inapelábel e farase público ao remate do concurso.
17. Os participantes eximen á organización deste concurso de calquera responsabilidade derivada do plaxio ou de calquera transgresión da normativa vixente en materia de propiedade intelectual.
18. Os grupos participantes, na súa condición de autores e intérpretes, dan a súa autorización e ceden os seus dereitos para a utilización dos temas e do videoclip por parte da entidade organizadora, nunca tendo un uso comercial.
19. A participación neste concurso implica a aceptación da totalidade das bases por parte dos grupos participantes e das decisións da organización e do xurado mencionados, con renuncia expresa a todo recurso que se opoña a estas. Mesmamente, implica a íntegra aceptación das características do evento, da súa estrutura e da súa organización.
[Descarga]: Ficha de inscrición
Postado por Unknown às 12:24 Nenhum comentário:
Marcadores: comarca, cultura e deporte
quinta-feira, 22 de julho de 2010
Un ano máis, Galiza Nova e a Fundación Galiza Sempre organizan o Festigal cunha diversificada programación que abranguerá dende actividades lúdicas a concertos. Mira toda a programación na web www.festigal.com
Postado por Unknown às 10:48 Nenhum comentário:
Homenaxe a Rosalía de Castro e Castelao
Galiza Nova organiza, seguindo a tradición iniciada coas Arengas da Mocidade, a Homenaxe a Rosalía de Castreo e Afonso Daniel Rodríguez Castelao.
O acto terá lugar o vindeiro 24 de xullo a partires das 17.30h no Panteón de Galegos Ilustres, en San Domingos de Bonaval. Este ano o acto cobra unha especial relevancia, pois cúmprese o 125 cabodano de Rosalía de Castro.
Durante eo evento leranse diferentes fragmentos da poetisa de Padrón e o rianxeiro, coa colaboración de María do Pilar García Negro, Guillerme Ignacio Costa, Comba Campoy, Uxío Novo Rei e Federico Pérez. Así mesmo, contaremos tamén coa actuación musical do Coro da Asociación musical Solfa, de Santiago de Compostela, e coas intervencións de Guillerme Vázquez, Voceiro nacional do BNG, e de Iria Aboi, Secretaria Xeral de Galiza Nova. Para rematar cantaremos o noso himno nacional co acompañamento de Iván Area á gaita. Agardámoste!!
Postado por Unknown às 10:41 Nenhum comentário:
Marcadores: actos e actividades
quarta-feira, 16 de junho de 2010
Mobilízate o 17 de xuño! Contra o paro xuvenil, a precariedade e a reforma laboral!
Tal e como fixemos o pasado 8 de xuño apoiando a folga no sector público contra o Plan de Axuste presentado polo goberno do Estado, co que se pretende recortar o déficit público a cambio de facer recaer as consecuencias da crise entre as maiorías sociais con medidas contraproducentes e inxustas, Galiza Nova estará presente nas mobilizacións convocadas pola CIG para o vindeiro xoves 17 de xuño nas diferentes cidades do país, saíndo a da nosa comarca da Avenida de Esteiro (local da CIG) (Ferrol) ás 20.00 horas.
Con esta convocatoria queremos amosar o noso rexeitamento ao decreto de reforma laboral presentado desde o goberno do Estado, que será refrendado polo Consello de Ministros do mércores 16 de xuño. Desde o goberno do Estado, ameázannos agora cunha nova reforma laboral regresiva que ten como eixos centrais o abaratamento do despido e a perda dos dereitos do conxunto das traballadoras e traballadores e, co aplauso da patronal, propóñense medidas como a ampliación dos 21 aos 24 anos os contratos de formación, condenando a milleiras de mozas e mozos a condicións de traballo de miseria, sen tan sequera garantías laborais, ao mesmo tempo que propoñen potenciar o papel das ETT's de xeito escandaloso, en detrimento dos servizos públicos de emprego.
Do mesmo xeito, o PSOE propón seguir coa política de bonificacións á contratación de xente nova, sen que se tiveran producido melloras no emprego xuvenil nos últimos anos e pola contra se desbaldiran millóns de cartos públicos.
Asi mesmo, na nosa nación o Partido Popular desde o goberno da Xunta de Galiza, está a aplicar as mesmas medidas de recortes impulsadas a nivel estatal, acompañándoas do desmantelamento dos servizos públicos como a sanidade, o ensino ou o Consorcio Galego de Igualdade e Benestar, dilapidando millóns de cartos públicos, e sen poñer en marcha nin unha soa medida a nivel laboral, en máis dun ano de goberno.
Desde Galiza Nova consideramos que o futuro de Galiza e da xente nova pasa por un cambio nas políticas sociais e económicas, de maneira que se aposte por un modelo produtivo que xere riqueza e emprego a partir da potencialidade da base produtiva e industrial de Galiza. Así, opoñémonos ás medidas de axuste e á reforma laboral propostas polo Goberno do Estado, que xogan en contra da clase traballadora.
Por todo isto estaremos na rúa apoiando as mobilizacións do sindicalismo nacionalista e apoiaremos a convocatoria dunha Folga Xeral en defensa do traballo digno e na Terra e contra as actuais medidas económicas! Súmate a nós!
Postado por Unknown às 16:30 Nenhum comentário:
terça-feira, 1 de junho de 2010
Concentración de solidariedade con Palestina
Galiza Nova condena o ataque israelí que tivo lugar a pasada madrugada contra os barcos dunha expedición humanitaria que levaba axuda á poboación palestina, rompendo o bloqueo do estado de Israel á franxa de Gaza. Este ataque, contra civís desarmados, no que máis unha vez o estado sionista de Israel vulnera o direito internacional e os direitos humanos tivo como resultado máis dunha ducia de vítimas mortais ademais de perto de 30 feridos.
Por iso, facemos un chamamento á mocidade galega a participar das concentracións que terán lugar este martes 1 de xuño nas diferentes cidades do país para defender unha vez máis o dereito do pobo palestino á súa soberanía e para demandar a actuación urxente da UE e da comunidade internacional para pór freo ás agresións do estado de Israel esixíndolle responsabilidades polos seus actos criminais. En Ferrol será ás 20.30h diante do Edificio da Xunta.
Ademais, á mesma hora terán lugar as concentracións de A Coruña (no Obelisco), Santiago de Compostela (Praza do Toural), Lugo (diante do Concello), Pontevedra (Praza da Peregrina) e Vigo (diante do Marco).
Postado por Unknown às 14:50 Nenhum comentário:
domingo, 16 de maio de 2010
Mañá, todas/os a Compostela!
Postado por Unknown às 08:51 Nenhum comentário:
Marcadores: bng, lingua e ensino, mobilizacions, queremosgalego
quarta-feira, 28 de abril de 2010
Contra o paro xuvenil e a precariedade, traballo digno e na terra!
Desde Galiza Nova, consideramos preocupante a situación laboral da mocidade en Galiza, caracterizada polas elevadas taxas de paro e precariedade laboral que se teñen elevado nos últimos meses a consecuencia da actual crise económica.
Segundo a enquisa de poboación activa do terceiro trimestre do 2009, na Galiza temos unha taxa de paro do 43.7% entre a mocidade de 16 a 19 anos, que triplica a dos maiores de 25 anos. O que indica que é precisamente a mocidade o colectivo que primeiro, e con maior intensidade, padece os efectos da crise. A isto hai que sumarlle as condicións de precariedade daquelas mozas e mozos empregados (temporalidade, baixos salarios...) ou a daquelas/es que tiveron e teñen que emigrar cada ano para acceder a un posto de traballo fóra da nosa nación, Galiza.
Esta problemática estrutural, produto do actual sistema económico capitalista e da situación de dependencia que sofre Galiza, vese agravada no actual contexto de crise económica, cunhas consecuencias, que ademais de afectar ao conxunto da clase traballadora, están golpeando de xeito especialmente duro á mocidade: co incremento do paro, expedientes de regulación de emprego (ERE), propostas por parte da patronal para a reforma laboral destinadas ao abaratamento do despido e perda de dereitos. Con esta situación o futuro para a mocidade galega é incerto non só dende o punto de vista individual senón colectivo.
Mentres, o Psoe no goberno do Estado, ameázanos cunha nova reforma laboral que propón ampliar dos 21 aos 24 anos os contratos de formación, condenando a milleiras de mozas e mozos a condicións de traballo de miseria, sen tan sequera garantías laborais, ao mesmo tempo que propoñen potenciar o papel das ETT´s de xeito escandaloso, en detrimento dos servizos públicos de emprego. Do mesmo xeito o Psoe propón seguir coa política de bonificacións á contratación de xente nova, sen que se tiveran producido melloras no emprego xuvenil nos últimos anos e pola contra se tivesen despilfarrado millóns de cartos públicos.
Medidas que o único que perseguen é facer recaer as consecuencias da crise sobre as clases populares.Así mesmo, o Partido Popular na Xunta de Galiza, mira para outro lado e preocúpase de maquillar os datos sen poñer en marcha nin unha soa medida a nivel laboral para a mocidade neste ano de goberno.
Dende Galiza Nova, organización xuvenil do BNG, consideramos vital para Galiza e o futuro da xente nova, un cambio de rumbo nas actuais políticas sociais e económicas. Por iso aproveitamos todos os días do ano, pero especialmente o 1º de maio, día Internacional da clase traballadora, para reivindicar unhas condicións de traballo dignas ao igual que outras traballadoras traballadores en todo o mundo. Loitas que aquí na Galiza teñen nomes e apelidos: Tréves, Caramelo, Montoto, Metal, Alfageme,...e que son un exemplo de dignidade e compromiso para nós. Súmate a nós contra o paro xuvenil e a precariedade.
Loita por un traballo digno e na Terra!.
Acude á manifestación que terá lugar en Ferrol o 1 de maio. Sairá ás 12h do local da CIG (Avda. Esteiro).
Postado por Unknown às 19:23 Nenhum comentário:
Por un Eume sen peaxe!
O BNG de Cabanas, xunto co de Pontedeume, convoca para o vindeiro venres 30 de abril ás 20h unha concentración na rotonda de Cabanas, co obxetivo de reclamar a fin dos problemas de tráfico que caracterizan á ponte do Eume.
O BNG está a traballar arreo para que o Ministerio de Fomento retome a viablidade do enlace coa AP-9 en Vidreiro, o que daría unha solución definitiva ás retencións diarias de tráfico entre as dúas vilas eumesas.
Postado por Unknown às 19:18 Nenhum comentário:
quinta-feira, 25 de março de 2010
Galiza Nova chama á mobilización masiva na defensa do naval
· A organización xuvenil do BNG amosou nun comunicado o seu 'apoio total' á mobilización convocada pola Plataforma Rumbo21
· A Dirección Nacional de Galiza Nova arroupará á comarca de Ferrolterra
Galiza Nova, organización das mocidades do BNG, vén de manifestar o seu apoio 'total e sen condicionantes' á mobilización convocada polo Plataforma Rumbo21.
'O sector naval é un dos focos máis importantes da nosa actividade industrial e unha peza clave no desenvolvemento social e económico da comarca de Ferrolterra' sinalou Iago Varela, Responsábel Comarcal de Galiza Nova. “Por iso, esiximos a volta á construción naval de Astano, para que as súas instalacións sirvan para construír, transformar e reparar barcos' engadiu.
Dende a organización nacionalista lembran que 'a defensa do naval é unha reivindicación histórica de Galiza Nova nesta comarca', polo que esta semana están a desenvolver unha intensa campaña informando sobre o seu posicionamento e repartindo pegatinas co lema “Ferrolterra ZP: Zona Puteada. Defendamos o sector naval'.
'Facemos un chamamento á mocidade da comarca a participar masivamente na manifestación do sábado', concluíu Iago Varela, quen lembrou a participación no acto da Dirección Nacional de Galiza Nova, encabezada pola Secretaria Xeral, Iria Aboi.
Postado por Unknown às 10:25 Nenhum comentário:
Postagens mais antigas Página inicial
Fainos chegar as túas inquedanzas ou solicita máis información sobre a nosa organización enviando un correo a galizanovacabanas@gmail.com
galiza nova en ferrolterra
ao día. Galiza Nova Nacional
ao día. BNG Cabanas
ao día. BNG Ferrolterra
ao día. BNG Nacional
Día da Galiza Mártir en Ferrol
Concurso Pop - Rock Galiza Nova
Tema Simples. Tecnologia do Blogger.